TASCO รูด 4% โบรกฯแนะ “ถือ” ชี้กำไรไตรมาส 2/62 โตกระฉูดเกิน 8 เท่าตัวรับยอดขายพุ่ง
TASCO รูด 4% โบรกฯแนะ "ถือ" ชี้กำไรไตรมาส 2/62 โตกระฉูดเกิน 8 เท่าตัวรับยอดขายพุ่ง ล่าสุด ณ เวลา 14.45 น. อยู่ที่ระดับ 19.50 บาท ลบ 0.80 บาท หรือ 3.94% สูงสุดที่ระดับ 20.30 บาท ต่ำสุดที่ระดับ 19.40 บาท ด้วยมูลค่าการซื้อขาย  364.36 ล้านบาท
TASCO รูด 4% โบรกฯแนะ "ถือ" ชี้กำไรไตรมาส 2/62 โตกระฉูดเกิน 8 เท่าตัวรับยอดขายพุ่ง
30 ก.ค. 2562

ผู้สื่อข่าวรายงานว่า ราคาหุ้น บริษัท ทิปโก้แอสฟัลท์ จำกัด (มหาชน) หรือ TASCO ณ เวลา 14.45 น. อยู่ที่ระดับ 19.50 บาท ลบ 0.80 บาท หรือ 3.94% สูงสุดที่ระดับ 20.30 บาท ต่ำสุดที่ระดับ 19.40 บาท ด้วยมูลค่าการซื้อขาย  364.36 ล้านบาท

ด้านบทวิเคราะห์ บล.เมย์แบงก์ กิมเอ็ง กำหนดคำแนะนำ “ถือ” ราคาเป้าหมาย 22 บาท/หุ้น โดยคาดกำไรไตรมาส 2/62 จะสูงถึง 1,150 ล้านบาท (+60% จากไตรมาสก่อน, +849% จากปีก่อน) โดยหากหักรายการพิเศษเงินประกันหลังภาษี 429 ล้านบาท จะมีกำไรปกติที่ยังเด่น 721 ล้านบาท (-5% จากไตรมาสก่อน, +491% จากปีก่อน) แรงหนุนจากปริมาณขายที่สูง จากที่มีชัพพลายน้ำมันดิบเข้ามาป้อนอย่างสม่ำเสมอ
ส่วนแนวโน้มผลประกอบการครึ่งปีหลังคาดจะชะลอตัวลงจากครึ่งปีแรกจากราคายางมะตอยที่ปรับลดลง และต้นทุนน้ำมันดิบที่สูงขึ้น ราคาหุ้นปรับขึ้นจากต้นปี 44% อย่างไรก็ตาม ราคาหุ้นใกล้ราคาเป้าหมาย 22 บาท จึงลดเกรดลงเหลือ “ถือ” จาก “ซื้อเก็งกำไร”